open-index/open-wikipedia-markdown huggingface dataset:
Pavol Bartovic

**Pavol Bartovic** je slovenský hudobník, hudobný aranžér, hráč na klávesové nástroje.

Pavol Bartovic je často pozývaný do mnohých hudobných projektov, spolupracuje s viacerým hudobnými umelcami. S Petrom Nagyom nahráva a koncertuje v skupine Indigo, je členom skupiny Modus a od roku 2024 nahradil ako hráč na klávesové nástroje Vaša Patejdla v kapele Elán.

## Hudobná kariéra
Pavol Bartovic pochádza z Piešťan, kde žije dodnes. Má dve sestry. Všetci traja súrodenci absolvovali v Ľudovej škole umenia (LŠU) osemročné štúdium hry na klavír. Po skončení prvého Pavol Bartovic absolvoval na LŠU aj druhý cyklus štúdia. Popritom má ukončené štúdium na Hotelovej škole v Piešťanoch. 

Začiatkom štúdia na druhom cykle v LŠU začal hrávať v rôznych kapelách, kde sa zaujímal okrem hry na klavír aj o hru na syntetizátory a aranžovanie hudobných skladieb. Už ako pätnásťročný hral v kapele Johnnie Walker, v ktorej s ním účinkoval aj Mišo Kovalčík (aktívne spolupracuje s Petrom Nagyom v aktuálnej zostave kapely Indigo), koncertoval aj s kapelou Metalinda, či s Jankom Ledeckým, 

Okrem rocku sa Pavol Bartovic zaujíma aj o iné žánre. Spolu so súrodencami (Michalom a Štefanom) Bugalovcami, hral v trnavskej funkovej kapele Supple People. S Bugalovcami vystupoval ako profesionálny hudobník aj v programoch k výročiu Bratislavskej lýry, jubilejných koncertoch Kamila Peteraja, sprevádzal aj Mariku Gombitovú, hral v programe *[[Legendy popu]]* a v mnohých ďalších žánrovo pestrých hudobných projektoch.

Za svoj hudobný vzor Pavol Bartovic považuje americkú superskupinu Dream Theater.

## Diskografia
Spolupráca na projektoch (výber):
* 1994 – Janek Ledecký – *[[Jenom Tak]]*, B&M Music
* 1994 – Johnnie Walker – *Johnnie Walker*, Not On Label
* 1995 – Metalinda – *[[Maj May]]* (№5), Meta Music
* 1995 – Peter Riava Band – *Napíšem List*, Not On Label 
* 1996 – Metalinda – *[[Na kolenách]]*, Meta Music
* 1996 – Metalinda – *[[Noc s Metalindou]]* (Live), Meta Music
* 2012 – NRS – *Dvojitý Život*, COMPANY PB-MD s.r.o.
* 2014 – Robo Opatovský – *[[Môj život]]*, Zavodsky, Záverečná
* 2018 – Peter Nagy – *[[Pianko]]*, Peter Nagy Music
* 2018 – Modus – *[[ReGenerácia]]*, Warner Music
* 2019 – Peter Nagy – *[[Pianko 2]]*, Peter Nagy Music
* 2021 – Peter Nagy – *[[Petrolej]]*, Peter Nagy Music

## Referencie

Kategória:Osobnosti z Piešťan
Kategória:Slovenskí popoví klávesisti
Kategória:Slovenskí rockoví klávesisti
Kategória:Slovenskí džezoví klávesisti
Kategória:Elán (skupina)
Kategória:Modus (hudobná skupina)
Peter Nagy a deti 2

***Peter Nagy a deti 2*** je druhý sólový album s detskými piesňami, ktorý s detskými interpretmi nahral Peter Nagy. Album  v roku 1996 vydalo na CD a na MC hudobné vydavateľstvo BMG Ariola.

Na tomto albume sa nachádza originálna nahrávka detského hitu, piesne „Bobi“, ktorú v tom čase naspieval ešte ako detský spevák Martin Madej.

## Zoznam skladieb

## Výroba albumu
* Peter Nagy – gitara
* Peter Farnbauer – klávesové nástroje, programovanie
;Produkcia
* Peter Farnbauer – aranžmány
* Peter Nagy – hudobná réžia
* Jozef Krajčovič – zvuková réžia, mixovanie
* Fedor Nemec – fotografie
* Róbert Němeček – dizajn

## Referencie

Kategória:Hudobné albumy z 1996
Kategória:Albumy Petra Nagya
Kategória:Detské hudobné albumy
Casino Royale (kniha)

***Casino Royale*** je prvý román britského spisovateľa Iana Fleminga. Bol vydaný v roku 1953 a je prvou knihou o Jamesovi Bondovi, ktorá pripravila miesto pre ďalších jedenásť románov a dve zbierky poviedok od Fleminga, po ktorých nasledovali početné pokračovania bondovských románov od iných autorov.

Príbeh sa týka britského tajného agenta Jamesa Bonda, ktorý hrá hazardné hry v kasíne v Royale-les-Eaux, aby sa pokúsil zbankrotovať Le Chiffreho, pokladníka francúzskej únie a člena ruskej tajnej služby. Bonda v jeho úsilí podporuje Vesper Lynd, členka jeho vlastných služieb, ako aj Felix Leiter zo CIA a René Mathis z francúzskeho úradu Deuxième.

Fleming využil svoje vojnové skúsenosti ako člen námornej spravodajskej divízie a ľudí, ktorých stretol počas svojej práce, aby poskytol prvky zápletky; postava Bonda odrážala aj mnohé Flemingove osobné vkusy. Fleming napísal návrh začiatkom roku 1952 vo svojom sídle Goldeneye na Jamajke. Spočiatku si nebol Fleming istý, či je dielo vhodné na publikovanie, ale jeho priateľ, spisovateľ William Plomer, ho uistil, že román je sľubný.

V rámci špionážneho príbehu sa *Casino Royale* zaoberá témami postavenia Británie vo svete, najmä vzťahom s USA vo svetle úteku britských agentov Guya Burgessa a Donalda Macleana do Sovietskeho zväzu. Kniha mala v tom čase veľmi pozitívne recenzie od kritikov a vypredala sa za menej ako mesiac po vydaní v Spojenom kráľovstve 13. apríla 1953, hoci predaj v USA po vydaní o rok neskôr bol oveľa pomalší.

Od vydania *Casino Royale* sa objavilo dielo ako komiks v *The Daily Express* a bolo trikrát adaptované pre film: epizóda televízneho seriálu CBS Climax z roku 1954 s Barrym Nelsonom ako americkým Bondom, komická filmová verzia z roku 1967 s Davidom Nivenom v úlohe „Sir James Bond“ a film z roku 2006 zo série filmov Eon Productions s Danielom Craigom v hlavnej úlohe Jamesa Bonda.

## Postavy

## Referencie

## Pozri aj
* Casino Royale (1954)
* Casino Royale (1967)
* Casino Royale (2006)

## Externé odkazy
* ''Casino Royale'' vo Faded Page
* ''Casino Royale'' v Project Gutenberg Canada

## Zdroj

Kategória:Knihy o Jamesovi Bondovi
Kategória:Diela Iana Fleminga
Kategória:Knihy z 1953
Kategória:Britské romány
Kategória:Sfilmované romány
Kategória:Romány 20. storočia
Martin Madej

**Martin Madej** (* 6. august 1987, Bratislava) je slovenský spevák, herec a moderátor.

## Hudobná kariéra
Matka Martina Madeja viedla folkórny súbor, otec bol tiež folklorista, preto bol od malička vedený k hudbe. Ako trojročný spieval vo folklórnom súbore Dovinka, keď bol päťročný nahral v štúdiu na albumy skladieb ľudovej hudby pre deti piesne „Kukulienka kde si bola“ a „Dýnom Dánom“.

Prvýkrát na seba Martin Madej výrazne upozornil po naspievaní piesne „Bobi“, ktorej nahrávka vyšla v roku 1996. Bolo to potom, ako našiel jeden inzerát v časopise *Avízo* a jeho babka poslala jeho nahrávky Petrovi Nagyovi, ktorý práve robil konkurz na jeho nový album s piesňami pre deti. Pieseň sa stala rádiovým hitom a album bol za predaj viac ako 45-tisíc nosičov dvakrát platinový. Prvý sólový štúdiový album Martinovi Madejovi vyšiel v roku 1998. Bol výsledkom pokračovania skladateľskej a aranžérskej spolupráce s dvojicou Petrom Nagyom a Petrom Farnabuerom, ktorí sa podieľali aj na výrobe predchádzajúceho úspešného albumu pre deti, ktorý vydal Peter Nagy pod názvom ''Peter Nagy a deti 2''. Sólový debut Martina Madeja dosiaho predaj viac ako 12-tisíc nosičov a dostal zlatú certifikáciu.

Martin Madej vyštudoval muzikálové herectvo u profesora Martina Hubu na VŠMU v Bratislave a spev študoval na stáži v New Yorku u uznávaného učiteľa spevu Justina Stoneyho.

Martin Madej účinkuje v divadlách Nová scéna, na Malej scéne, v SND, v Divadle Pavla Országha Hviezdoslava, či v Divadle Aréna. Bol sólistom tanečného štúdia Jumbo a spolupracuje aj s tanečnými skupinami ako sú The Pastels a Ladylicious. Martin Madej patrí medzi stálych členov vokálnej skupiny Fragile a venuje sa aj svojej sólovej tvorbe, v ktorej už samozrejme vychádza z iných žánrov, než z tých ktorou sa naštartovala jeho hudobná kariéra. Inklinuje skôr k funky a modernej hudbe napríklad v štýle Justina Timberlakea

Okrem spevu, tanca a herectva je Martin Madej aj moderátorom firemných podujatí.

## Osobný život
Martin Madej je ženatý. Jeho manželkou je bývalá Superstáristka, Paulína Ištvancová. Majú spolu syna, Marcusa.

## Diskografia

### Sólové albumy
; Štúdiové albumy
* 1998 – ''Martin Madej'', BMG Ariola
; Single
* 1997 – „Mám dobrú babu“/„Bobi“ (Remix '97), BMG Ariola

### S Petrom Nagyom
* 1996 – *[[Peter Nagy a deti 2]]*, BMG Ariola
* 1996 – *[[Peter Nagy a deti: Výber]]*, BMG Ariola
* 1999 – *[[Peter Nagy a deti 3]]*

### Spolupráce na projektoch
* 1994 – Lúčnica – *[[Dínom, dánom]]* 

## Referencie

## Iné projekty

Kategória:Slovenskí popoví speváci
Kategória:Slovenskí televízni herci
Kategória:Slovenskí divadelní herci
Kategória:Slovenskí herci divadelných muzikálov
Kategória:Autori a interpreti detskej hudby
Kategória:Absolventi Divadelnej fakulty Vysokej školy múzických umení
Kategória:Osobnosti z Bratislavy
Peter Nagy a deti 3

***Peter Nagy a deti 3*** je tretí sólový album s detskými piesňami, ktorý s detskými interpretmi nahral Peter Nagy. Album  v roku 1999 vydalo na CD a na MC hudobné vydavateľstvo BMG Ariola.

## Zoznam skladieb

## Výroba albumu
* Peter Farnbauer – klávesové nástroje, programovanie
* Michal Kovalčík – gitara
* Dominika Dojčanová, Zuzana Kvassayová – vokály (1)
;Produkcia
* Peter Nagy – hudobná réžia
* Peter Farnbauer – aranžmány
* Pavol Kvassay – aranžmány vokálov (1)
* Marek Tkáčik – zvuková réžia
* Jozef Krajčovič – mixovanie
* Fedor Nemec, Anna Kovačičová – fotografie
* Tomáš Nemec – obal
* Gibon s.r.o. – dizajn

## Referencie

Kategória:Hudobné albumy z 1999
Kategória:Albumy Petra Nagya
Kategória:Detské hudobné albumy
Kavinsky

**Vincent Belorgey**, profesionálne známy ako **Kavinsky** (niekedy štylizovaný **KΔVINϟKY**) (* 31. júl 1975, Seine-Saint-Denis, Francúzsko) je francúzsky hudobník, producent, DJ a herec. Jeho hudobný štýl pripomína soundtracky elektropopových filmov z 80. rokov. Kavinsky tvrdí, že jeho hudba je inšpirovaná tisíckami filmov, ktoré sledoval ako malý chlapec, a že z nich vybral tie najlepšie časti, čím ich spojil do jedného konceptu.

Kavinsky bol porovnávaný s mnohými podobnými francúzskymi domácimi umelcami, vrátane Danger a francúzskeho dua Daft Punk. Väčšie uznanie hlavného prúdu dosiahol po tom, čo sa jeho pieseň „Nightcall“ objavila vo filme *[[Drive (film)|Drive]]* z roku 2011. Jeho debutový štúdiový album *OutRun* vyšiel v roku 2013.

Medzi jeho najznámejšie skladby patria Nightcall, Roadgame, Pacific Coast Highway či Odd Look.

## Životopis
Po rokoch hereckého pôsobenia sa Kavinského hudobná kariéra začala v roku 2005 po inšpirácii jeho blízkymi priateľmi Jacksonom Fourgeaudom a Quentinom Dupieuxom. Počas tohto obdobia Kavinsky produkoval svoj prvý singel „Testarossa Autodrive“. Kavinsky ukázal singel Quentinovi, ktorý ho následne predstavil nahrávaciemu vydavateľstvu, ku ktorému mal prístup kvôli svojej filmárskej kariére, a Kavinsky podpísal zmluvu s Record Makers.

Kavinsky vydal tri EP na labeli Record Makers: *Teddy Boy* (2006), *1986* (2007) a *Nightcall* (2010). Kavinsky koncertoval spolu s Daft Punk, The Rapture, Justice a SebastiAn v roku 2007. Kavinského singel „Nightcall“ bol uvedený v úvodných titulkoch filmu *[[Drive (film)|Drive]]* (2011). V decembri 2012 vydal „ProtoVision“ a 25. februára 2013 debutový štúdiový album *OutRun*.

V novembri 2021 sa vrátil zo sedemročnej pauzy s hlavným singlom „Renegade“ zo svojho druhého štúdiového albumu *Reborn*.

V roku 2024 Kavinsky predviedol Nightcall spolu so skupinou Phoenix a speváčkou Angèle na záverečnom ceremoniáli letných olympijských hier v roku 2024 v Paríži. Taktiež vystúpil so songom Roadgame na záverečnom ceremoniály paraolympijských hier v Paríži 2024 na štadióne Stade de France.

## Galéria

Súbor:Kavinsky (© Marcus Herring).jpg
Súbor:Kavinsky 2.jpg


## Referencie

## Iné projekty

## Externé odkazy
* Oficiálny web
* Kavinsky v Discogs
* 

## Zdroj

Kategória:Francúzski dídžeji
Kategória:Francúzski elektronickí hudobníci
Moonraker (kniha)

***Moonraker*** je tretí román od britského autora Iana Fleminga, v ktorom vystupuje jeho fiktívny agent britskej tajnej služby James Bond. Knihu publikoval Jonathan Cape 5. apríla 1955 a obsahovala dizajn obálky, ktorý vytvoril Fleming. Dej je odvodený od Flemingovho scenára, ktorý bol na celý román príliš krátky, a tak pridal pár replík medzi Bondom a priemyselníkom Hugom Draxom. V druhej polovici románu je Bond pridelený k Draxovmu personálu, keď podnikateľ postaví Moonraker, prototyp rakety navrhnutej na obranu Anglicka. Drax je Nemec, bývalý nacista, ktorý teraz pracuje pre Sovietov; jeho plánom je postaviť raketu, vyzbrojiť ju jadrovou hlavicou a vystreliť ju na Londýn. Moonraker je ojedinelý bondovský román, ktorý sa odohráva celý iba v Británii, čo vyvolalo znepokojenie niektorých čitateľov, ktorí sa sťažovali na nedostatok exotických miest.

*Moonraker*, podobne ako Flemingove predchádzajúce romány, bol kritikmi dobre prijatý. Poukazuje na niekoľko obáv z 50. rokov, vrátane útoku rakiet (po úderoch V-2 z druhej svetovej vojny), jadrovej likvidácie, sovietskeho komunizmu, opätovného objavenia sa nacizmu a „hrozby zvnútra“, ktorú predstavujú obe ideológie. Fleming skúma angličtinu a román ukazuje cnosti a silu Anglicka. Adaptácie zahŕňajú vysielanie v juhoafrickom rádiu v roku 1956 s Bobom Holnessom v hlavnej úlohe a komiks *Daily Express* z roku 1958. Názov románu bol použitý v roku 1979 pre jedenásty oficiálny film (Moonraker) zo série Eon Productions a štvrtý, v ktorom hral Roger Moore ako Bond; dej sa oproti románu výrazne zmenil, aby zahŕňal exotiku a aj lety do vesmíru. Vo filme má Drax francúzske občianstvo.

## Postavy

## Referencie

## Externé odkazy
* ''Moonraker'' vo Faded Page
* ''Moonraker'' v Project Gutenberg Canada

## Zdroj

Kategória:Knihy o Jamesovi Bondovi
Kategória:Diela Iana Fleminga
Kategória:Knihy z 1955
Kategória:Britské romány
Kategória:Sfilmované romány
Kategória:Romány 20. storočia
Turistická značkovaná trasa číslo 5581

**Turistická značkovaná trasa číslo 5581** je krátka zelená trasa v Bielych Karpatoch a Považskom podolí. Začína v Pruskom a končí v sedle Chotuč. Dĺžka trasy je 7,6 km.

## Priebeh trasy

## Referencie

## Pozri aj
* Zoznam turistických značkovaných trás v Bielych Karpatoch

## Externé odkazy
* Trasa na turistickej mape

5581
5581
Panské sedlo

**Panské sedlo** () je horské sedlo v Nízkych Tatrách. Nachádza sa v juhozápadnej časti pohoria, nad obcou Ráztoka, západne od Brezna.

## Polohopis
Leží v západnej časti pohoria, v geomorfologickom podcelku Ďumbierske Tatry a jeho časti Prašivá. Nachádza sa v rázsoche, ktorá vedie juhovýchodným smerom z Ráztockej hole () na Matúšovú (). Oddeľuje západne situovanú Kopcovú () a východne ležiaci Čierny diel (). Vytvára zároveň prechod zo severne ležiacej Panskej do južne ležiacej Ráztockej doliny. Zo severných svahov voda odteká Suchým a Jasenským potokom, z južných ju odvádza Ráztocký potok do Hrona. Lokalita je súčasťou ochranného pásma Národného parku Nízke Tatry a vedie ním značený turistický chodník Partizánska cesta.

Sedlo zasahuje na katastrálne územie obcí Ráztoka a Jasenie v okrese Brezno, v Banskobystrickom kraji.

## Prístup
* po  červenej turistickej značke (Partizánska cesta):
** od juhu z obce Ráztoka cez Ráztockú dolinu
** od východu z Jasenia cez Jasenskú dolinu

## Referencie

## Pozri aj
* Ďumbierske Tatry
* Prašivá (geomorfologická časť)
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Sedlo Latiborskej hole

náhľad|Sedlo Latiborskej hole
**Sedlo Latiborskej hole** () je horské sedlo v hlavnom hrebeni Nízkych Tatier. Nachádza sa v západnej polovici pohoria, nad osadou Magurka, juhovýchodne od Ružomberka.

## Polohopis
Leží v západnej časti pohoria, v geomorfologickom podcelku Ďumbierske Tatry a jeho časti Prašivá. Nachádza sa v hlavnom nízkotatranskom hrebeni medzi Veľkou Chochuľou () a Ďurkovou () a oddeľuje západne situovanú Latiborskú () a východne ležiacu Zámostskú hoľu (). Vytvára zároveň prechod zo severne ležiacej Ľupčianskej do Jasenskej doliny na juhu. Severné svahy odvodňuje potok Ľupčianka do rieky Váh, voda z južných svahov hrebeňa odteká Jasenským potokom do Hrona. Sedlo je súčasťou Národného parku Nízke Tatry a vedie ním turistická magistrála Cesta hrdinov SNP, na ktorú sa tu pripája chodník z neďalekej Magurky.

Sedlo leží na hranici Žilinského a Banskobystrického kraja, zasahuje do okresov Liptovský Mikuláš a Brezno a na katastrálne územie obcí Partizánska Ľupča a Jasenie.

## Prístup
* po  červenej turistickej magistrále (Cesta hrdinov SNP):
** od juhozápadu z Hiadeľského sedla cez Veľkú Chochuľu () a Sedlo pod Skalkou
** od východu zo Sedla Ďurkovej cez Zámostskú hoľu ()
* po  modrej značke z Magurky

## Referencie

## Pozri aj
* Ďumbierske Tatry
* Prašivá (geomorfologická časť)
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Čapajev

**Čapajev** môže byť:

## Priezvisko
* Alexander Vasilievič Čapajev (1910 - 1985) - sovietsky generálmajor delostrelectva, syn V. I. Čapajeva.
* Arkadij Vasilievič Čapajev (1914 - 1939) - sovietsky vojenský pilot, syn V. I. Čapajeva.
* Vasilij Ivanovič Čapajev (1887 - 1919) - ruský vojak, neskôr boľševický veliteľ a hrdina ruskej občianskej vojny
* Vacha Chasanovič Čapajev (* 1952) - sovietsky džudista, tréner, funkcionár.
* Nikolaj Sergejevič Čapajev (1923 - 2003) - sovietsky tankista, Hrdina Sovietskeho zväzu.
* Julian Čapajev (* 1996) - bulharský futbalista.

## Toponymum
**Kazachstan**
* obec v Západokazašskej oblasti, pozri Čapajev (Kazachstan)
**Rusko**
* dedina v Dubrovskom okrese v Brianskej oblasti, pozri Čapajev (Brianská oblasť)
* samota v Kanevskom rajóne, Krasnodarský kraj, pozri Čapajev (Krasnodarský kraj)
* osada v Zubovsko-poljanskom rajóne v Mordovskej oblasti, pozri Čapajev (Mordviansko)
* dedina v Belokalitvskom okrese v Rostovskej oblasti, pozri Čapajev (Rostovská oblasť)
* dedina v Balakovskom okrese, Saratovská oblasť, pozri Čapajev (Saratovská oblasť)

## Umelecké dielo
* román Dmitria Furmanova z roku 1923, pozri Čapajev (román)
* film Dmitria Furmanova z roku 1934, pozri Čapajev (film, 1934)

## Lode
* sovietsky krížnik projektu 68-K (a vlajková loď svojej triedy) z obdobia druhej svetovej vojny, pozri Čapajev (krížnik)
* sovietska veľká protiponorková loď (VPL) projektu 1134-A triedy Kronštadt, pozri Vasilij Čapajev (protiponorková loď)

## Vojenské jednotky
* partizánsky zväzok počas Slovenského národného povstanie, pozri Čapajev (partizánsky zväzok)
* partizánsky oddiel brigády Boženko počas Slovenského národného povstanie, pozri Boženko (partizánska brigáda)
Fakulta telesnej výchovy, športu a zdravia Univerzity Mateja Bela v Banskej Bystrici

**Fakulta telesnej výchovy, športu a zdravia Univerzity Mateja Bela v Banskej Bystrici** (skr. **FTVŠaZ UMB**) je najmladšia fakulta miestnej Univerzity Mateja Bela v Banskej Bystrici. Zameriava sa dominantne na prípravu učiteľov telesnej výchovy a trénerov.

## Dejiny
Fakulta telesnej výchovy, športu a zdravia UMB vznikla 1. januára 2024 transformáciou Katedry telesnej výchovy a športu FF UMB. Vývoj inštitúcie začal 4. septembra 1954, keď bola zriadená prvá samostatná Vyššia pedagogická škola (VPŠ). V roku 1957 vznikla Katedra telesnej výchovy (KTV) a následne v akademickom roku 1959/60 začal svoju činnosť Pedagogický inštitút a po reorganizácii školského systému (fúziou PI v Banskej Bystrici a v Martine) začala od 1. septembra 1964 svoje pôsobenie Pedagogická fakulta (PF). V roku 1992 vznikla Univerzita Mateja Bela v Banskej Bystrici, ktorú tvorili Pedagogická fakulta, Ekonomická fakulta a Fakulta humanitných a prírodných vied.  KTV pokračovala v pôsobení na PF UMB a KTVŠ začala svoju činnosť na FHaPV UMB. Po reštrukturalizácii UMB v roku 2008 došlo k opätovnému zlúčeniu oboch katedier, čím vznikla KTVŠ pôsobiaca na FHV (od 1. 1. 2014 sa FHV UMB pretransformovala na Filozofickú fakultu UMB). Dňa 7. septembra 2023 Správna rada UMB na základe návrhu rektora UMB Vladimíra Hiadlovského so súhlasom Akademického senátu UMB schválila, s účinnosťou od 1. januára 2024, rozdelenie Filozofickej fakulty UMB na Filozofickú fakultu a Fakultu telesnej výchovy, športu a zdravia (FTVŠaZ UMB).

## Študijné programy
FTVŠaZ UMB aktuálne realizuje vzdelávanie:
* Učiteľstvo telesnej výchovy (Bc., Mgr.)
* Učiteľstvo telesnej výchovy v kombinácii (Bc., Mgr.)
* Trénerstvo (Bc., Mgr.)
* Učiteľstvo telesnej výchovy a trénerstvo (Bc., Mgr.)
* Vedy o športe (PhD.)

## Vedenie fakulty
* Dekan: prof. PaedDr. Martin Pupiš, PhD.
* Prodekan prodekan pre vzdelávanie, akreditáciu a vnútorný systém kvality: Mgr. Juraj Kremnický, PhD.
* Prodekan prodekan pre vedu, výskum a rozvoj: Mgr. Vladimír Franek, PhD.

## Osobnosti FTVŠaZ UMB

#### Tréneri olympijských víťazov:
* Juraj Benčík (tréner olympijského víťaza Jozefa Pribilinca – chôdza 20 km)
* Juraj Sanitra  (tréner olympijskej víťazky Anastasie Kuzminovej – biatlon)
* Peter Mráz (tréner olympijskej víťazky Eleny Kaliskej – vodný slalom)
* Matej Spišiak (tréner olympijského víťaza Matej Tótha – chôdza 50 km)
* Ivan Hudač (tréner švajčiarskeho olympijského víťaza Daria Colognu – beh na lyžiach)

#### Olympijskí medailisti
* Elena Kaliská – olympijská víťazka 2004, 2008 vo vodnom slalome
* Pavol Hurajt – bronzový na OH 2010 v biatlone

#### Funkcionári
* Peter Korčok – viceprezident SOŠV a prezident SAZ

#### Profesori pôsobiaci na fakulte a pracoviskách, z ktorých vznikla
* Jaroslav Starší
* Ľudmila Jančoková
* Ivan Čillík
* Pavol Bartík
* Martin Pupiš
* Karol Görner
* Elena Bendíková

## Referencie

## Externé odkazy
* Oficiálny web


Kategória:Univerzita Mateja Bela v Banskej Bystrici
Kategória:Športové fakulty na Slovensku
Pavel Horňák

Prof. PhDr. **Pavel Horňák**, PhD. (pseudonym **P. J. Fox**; * 3. apríl 1953, Bratislava – † 7. jún 2023) bol slovenský marketingový expert so zameraním na reklamu a public relations, vysokoškolský pedagóg, člen Rady pre reklamu SR.

Pod pseudonymom P. J. Fox sa venoval aj beletristickej a fantasy tvorbe, v roku 1998 vydal prvé slovenské obludárium *Lexikón nadprirodzených bytostí: Dracula a tí druhí*.

## Životopis
Pavel Horňák bol absolventom žurnalistiky na Filozofickej fakulte Univerzity Komenského v Bratislave, zakladateľom prvého vysokoškolského štúdia reklamy v Československu, autorom prvého kódexu reklamnej etiky v ČSFR i v postkomunistických krajinách.

Po absolvovaní žurnalistiky pôsobil na tejto katedre, kde sa v roku 1979 začala vyučovať propagácia (jedna z troch špecializácií pre žurnalistov). Samostatné štúdium tohto odboru vzniklo až v roku 1990 a bolo prvé a jediné svojho druhu v celom Česko-Slovensku. V roku 1996 založil katedru propagácie ktorá sa oddelila od katedry žurnalistiky a dlhoročne bol jej vedúcim. Súčasný názov katedra dostala až v roku 2002, kedy sa premenovala na katedru marketingovej komunikácie. Katedra ponúka štúdium zamerané na reklamu, public relations a marketingovú komunikáciu v médiách.

Bol autorom niekoľkých kníh ohľadom reklamy – *Kreativita a v reklamě* (2014), *Reklama : teoreticko-historické aspekty reklamy a marketingovej komunikácie* (2011), *Nová abeceda reklamy* (2003) a *Etika reklamy*. *Etika žurnalistiky* (1999) so spoluautorom Šefčákom Lubošom.

## Referencie

Kategória:Osobnosti z Bratislavy
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Slovenskí spisovatelia
Kategória:Spisovatelia fantasy
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Diamonds Are Forever (kniha)

***Diamonds Are Forever*** (doslovne *Diamanty sú večné*) je štvrtý román britského spisovateľa Iana Fleminga, v ktorom vystupuje jeho fiktívny agent britskej tajnej služby James Bond. Fleming napísal príbeh vo svojom sídle Goldeneye na Jamajke, inšpirovaný článkom Sunday Times o pašovaní diamantov. Knihu prvýkrát vydal Jonathan Cape v Spojenom kráľovstve 26. marca 1956.

Príbeh sa sústreďuje na Bondovo vyšetrovanie operácie pašovania diamantov, ktorá má pôvod v baniach Sierra Leone a vedie do Las Vegas. Cestou sa Bond stretne a zamiluje sa do jedného z členov pašeráckeho gangu, Tiffany Case. Veľká časť Flemingovho príbehu tvorila základ pre jeho literatúru faktu z roku 1957 *The Diamond Smugglers* (Pašeráci diamantov). *Diamonds Are Forever* sa zaoberá medzinárodným cestovaním, manželstvom a pominuteľnosťou života.

Rovnako ako v prípade predchádzajúcich Flemingových románov, aj *Diamanty sú večné* získali v čase vydania všeobecne pozitívne recenzie. Príbeh bol serializovaný v novinách *Daily Express*, najprv v skrátenej, viacdielnej forme a potom ako komiks. V roku 1971 bol adaptovaný ako siedma oficiálna bondovka v sérii a bol posledným filmom Eon Productions, v ktorom hral Sean Connery ako Bond.

## Postavy

## Referencie

## Iné projekty

## Externé odkazy
* ''Diamonds Are Forever'' vo Faded Page
* ''Diamonds Are Forever'' v Project Gutenberg Canada

## Zdroj

Kategória:Knihy o Jamesovi Bondovi
Kategória:Diela Iana Fleminga
Kategória:Knihy z 1956
Kategória:Britské romány
Kategória:Sfilmované romány
Kategória:Romány 20. storočia
Sprayer – Frayer

***Sprayer – Frayer*** je názov debutového štúdiového albumu slovenskej detskej speváčky, Michaely Paštekovej, ktorý na CD a MC v roku 1994 vydalo hudobné vydavateľstvo Tommü Records.

Album vznikol ako reakcia na veľký úspech skladby „Mandarinka Darinka“, ktorú Michaela Pašteková naspievala na projekt s nahrávkami detských piesní, ktorý vyšiel v roku 1992 pod názvom *[[Peter Nagy & deti]]*. Texty a hudbu nahrávok albumu *Sprayer – Frayer* z väčšej časti zložil a produkoval Peter Nagy. Pri nahrávaní s ním spolupracoval Peter Farnbauer, ktorý je autorom hudby dvoch skladieb a aranžmánov celého albumu. Medzi najznámejšie hity albumu patria piesne „Sprayer Frayer“, „Mama je mama“ a „Nikdy nezober drogu“. Za svoj predaj získal album *Sprayer – Frayer* zlatú certifikáciu.

## Zoznam skladieb

## Výroba albumu
* Michaela Pašteková – spev
* Peter Nagy – gitara, spev (3)
* Peter Farnbauer – klávesové nástroje, kontrabas
* Colobo Gio Gio – spev (2)
; Produkcia
* Peter Nagy – producent
* Jozef Krajčovič – zvuková réžia a mixovanie
* Igor Bázlik – hudobná réžia
* Peter Farnbauer – aranžmány
* Fedor Nemec – fotografie
* Róbert Němeček – dizajn

## Referencie

Kategória:Albumy Michaely Paštekovej
Kategória:Hudobné albumy z 1994
Kategória:Detské hudobné albumy
Kategória:Debutové albumy
Hey Pepe!

***Hey Pepe!*** je názov druhého štúdiového albumu slovenskej detskej speváčky, Michaely Paštekovej, ktorý na CD a MC v roku 1996 vydalo hudobné vydavateľstvo Ariola. Za svoj predaj získal album *Hey Pepe!* zlatú certifikáciu.

## Zoznam skladieb

## Výroba albumu
* Michaela Pašteková – spev
* Peter Nagy – gitary
* Peter Farnbauer – klávesové nástroje, programovanie
* Richard Šimurka – saxofón, flauta
* Miguel Méndez, Pepe Ygan – mužské vokály
* Brigita Szelidová, Zuzana Kvassayová – ženské vokály
* Cute Homegirls – dievčenské vokály
; Produkcia
* Peter Nagy – producent
* Peter Farnbauer – aranžmány
* Jozef Krajčovič – zvuková réžia a mixovanie
* Peter Nagy, Peter Smolinský – hudobná réžia
* Iveta Pospíšilová – španielsky preklad
* Fedor Nemec, Bagi Art – fotografie
* Tomáš Nemec – dizajn

## Referencie

Kategória:Albumy Michaely Paštekovej
Kategória:Hudobné albumy z 1996
Kategória:Detské hudobné albumy
Ivan Dmytrovyč Popovyč

**Ivan Dmytrovyč Popovyč** (; * 22. apríl 1949, Osij, Zakarpatská oblasť) je ukrajinský popový spevák, hudobný skladateľ a vysokoškolský pedagóg. Spieva v barytóne. Národný umelec Ukrajinskej SSR (1990). Jeho piesne sa vyznačujú mladíckym nadšením a kombináciou folklórnej tradície a populárnej hudby, jeho repertoár obsahuje početné diela s tematikou Karpát.

## Referencie

## Iné projekty

Kategória:Ukrajinskí speváci
Kategória:Ukrajinskí hudobní skladatelia
Kategória:Ukrajinskí pedagógovia
16 (album)

***16*** je názov tretieho štúdiového albumu slovenskej detskej speváčky Michaely Paštekovej, ktorý na CD a MC v roku 1998, v roku jej šestnástich narodenín, vydalo hudobné vydavateľstvo Ariola.

## Zoznam skladieb

## Výroba albumu
* Michaela Pašteková – spev
* Peter Farnbauer – klávesové nástroje, programovanie, klavír, elektrické gitary, akustická gitara (11)
* Peter Nagy – akustické gitary
* Brigita Szelidová, Zuzana Kvassayová – vokály (1, 5, 7, 12)
; Produkcia
* Peter Nagy – producent
* Peter Farnbauer – aranžmány
* Jozef Krajčovič – zvuková réžia a mixovanie
* Peter Nagy – hudobná réžia
* Fedor Nemec, Bagi Art – fotografie
* Gibon s.r.o. – dizajn

## Referencie

Kategória:Albumy Michaely Paštekovej
Kategória:Hudobné albumy z 1998
Kategória:Detské hudobné albumy
Struhárske sedlo

**Struhárske sedlo** () je horské sedlo v Nízkych Tatrách. Nachádza sa v juhozápadnej časti pohoria, nad obcou Jasenie, severozápadne od Brezna.

## Polohopis
Leží v západnej polovici pohoria, v geomorfologickom podcelku Ďumbierske Tatry a vedie ním hranica medzi časťami Prašivá a Ďumbier. Nachádza sa v rázsoche, ktorá vedie južným smerom z Ďurkovej () na Struhár (), pričom oddeľuje práce tieto dva masívy. Vytvára prechod z Jasenskej doliny na západe do Lomnistej doliny na východe, ktorými voda do rieky Hron odteká Jasenským potokom a jej prítokmi Prostredným potokom a Lomnistou. Lokalita je súčasťou Národného parku Nízke Tatry a križujú sa tu značené turistické chodníky.

Sedlo leží na katastrálnom území obce Jasenie v okrese Brezno, v Banskobystrickom kraji.

## Prístup
* po  modrej turistickej značke:
** od juhu z obce Jasenie (rázc. Predsuchá, hor.) cez Jasenskú dolinu
** od severu z Malého Chabenca popri Útulni Ďurková
* po  zelenej značke z rázc. Pod Obrštínom nad Jasením cez Lomnistú dolinu a rázc. Asmolovova chata

## Referencie

## Pozri aj
* Ďumbierske Tatry
* Prašivá (geomorfologická časť)
* Ďumbier (geomorfologická časť)
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Michaela – hity

***Michaela – hity*** je názov kompilácie slovenskej detskej speváčky, Michaely Paštekovej, ktorú na CD a MC v roku 2000 vydalo hudobné vydavateľstvo BMG Ariola.

## Zoznam skladieb

## Výroba albumu
* Michaela Pašteková – spev
* Peter Nagy – akustické gitary
* Peter Farnbauer – klávesové nástroje, programovanie, gitary
* Brigita Szelidová, Zuzana Kvassayová, Cute Homegirls – vokály
; Produkcia
* Peter Nagy – producent
* Peter Farnbauer – aranžmány
* Michaela Pašteková – sprievodný text na obale
* Fedor Nemec, Ivona Orešková, Josef Kratochvíl, Tomáš Pašteka – fotografie
* Gibon s.r.o. – dizajn

## Referencie

Kategória:Albumy Michaely Paštekovej
Kategória:Hudobné albumy z 2000
Kategória:Detské hudobné albumy
Martin Madej (album)

***Martin Madej*** je názov debutového štúdiového albumu slovenského muzikálového herca a speváka, Martina Madeja, ktorý na CD v roku 1998 vydalo hudobné vydavateľstvo Ariola.

Album vznikol ako reakcia na veľký úspech skladby „Bobi“, ktorú Martin Madej naspieval na projekt s nahrávkami detských piesní, ktorý vyšiel v roku 1996 pod názvom *[[Peter Nagy a deti 2]]*. Texty a hudbu nahrávok albumu *Martin Madej* z väčšej časti zložil a produkoval Peter Nagy. Pri nahrávaní s ním spolupracoval Peter Farnbauer, ktorý je autorom hudby dvoch skladieb.

## Zoznam skladieb

## Výroba albumu
* Martin Madej – spev
* Peter Farnbauer – klávesové nástroje, programovanie, gitary
* Lucia Baráthová – spev (5, 9)
; Produkcia
* Peter Nagy – producent, hudobná réžia
* Peter Farnbauer – aranžmány, remixy
* Jozef Krajčovič – zvuková réžia
* Fedor Nemec, Desana Dudášová – fotografie
* Gibon s.r.o. – dizajn

## Referencie

Kategória:Albumy Martina Madeja
Kategória:Hudobné albumy z 1998
Kategória:Detské hudobné albumy
Kategória:Debutové albumy
Turistická značkovaná trasa číslo 2692

**Turistická značkovaná trasa číslo 2692** je modrá trasa v Bielych Karpatoch a Považskom podolí. Začína v Púchove a končí pri kaplnke v Brezovej. Dĺžka trasy je 21,3 km.

## Priebeh trasy

## Referencie

## Pozri aj
* Zoznam turistických značkovaných trás v Bielych Karpatoch

## Externé odkazy
* Trasa na turistickej mape

2692
2692
Diamonds Are Forever

**Diamonds Are Forever** môže byť:

* anglický názov bondovky z roku 1971, pozri James Bond: Diamanty sú večné
* román Iana Fleminga zo série Bond kníh, pozri Diamonds Are Forever (kniha)
* úvodná skladba k filmu o Bondovi, pozri Diamonds Are Forever (singel)
* soundtrack k filmu o Bondovi, pozri Diamonds Are Forever (soundtrack)
Tehelko

**Tehelko** alebo **OC Tehelko** je nákupné stredisko v Bratislave-Nové Mesto otvorené v roku 2023. Je súčasťou komplexu Národného futbalového štadióna v miestnej časti Tehelné pole.

Nákupné stredisko postavila spoločnosť Grafobal Group ako súčasť väčšieho developmentu na mieste bývalého futbalového štadióna Tehelné pole. Presné finančné náklady na vybudovanie nákupného strediska Tehelko v rámci nákladov na celý komplex nie sú známe. 

Už pôvodný projekt obsahoval nákupnú pasáž s rozlohou obchodných prevádzok 7 500 štvorcových metrov. V roku 2013 bol schválený upravený projekt, už s nákupným strediskom o rozlohe 16 960 štvorcových metrov.

Cieľovou skupinou nákupného strediska sú rezidenti a návštevníci lokality Tehelné pole. Podľa spoločnosti Grafobal Group nejde o klasické nákupné stredisko a nemá konkurovať neďalekým nákupným strediskám Centrál a Vivo!, ale bude sa čiastočne špecializovať na šport a športové predajne a profiluje ho ako "športovo-nákupnú destináciu".

Neštandardne bolo nákupné stredisko v roku 2023 otvorené s minimálnou komunikáciou a poloprázdne, jeho jedinými nájomníkmi boli v čase otvorenia potraviny Coop Jednota, Trek, Najšport a fanshop futbalového klubu ŠK Slovan Bratislava. Spolu obsahuje Tehelko priestory pre 30 prevádzok. Návštevníci majú k dispozícií podzemné parkovisko s kapacitou 270 parkovacích miest, parkovanie je prvé dve hodiny zdarma. 

V sezóne 2025/2026 zaviedlo OC Tehelko pre držiteľov permanentiek na zápasy klubu ŠK Slovan zvýhodnené nákupy vo vybratých prevádzkach. V predvianočnom období sa v nákupnom stredisku konajú vianočné trhy.

## Zoznam obchodov a služieb
* Potraviny: Coop Jednota Tempo supermarket
* Gastro: Dimsum Time
* Oblečenie a obuv: 
* Zdravie a krása: Beauty Palace, 77 Next Level Fitness, Lekáreň Apotheka
* Iné: Najšport, Najšport požičovňa a servis, Trek, Florabel, Galaxy Home, Detské kaderníctvo
*(Platné k októbru 2024)*

## Dopravné spojenie

## Referencie

## Externé odkazy
* Oficiálna webstránka
* Oficiálny Facebook profil

Kategória:Nákupné centrá v Bratislave
Brenda

**Brenda** je ženské krstné meno anglického pôvodu.

## Pôvod a rozšírenie
Všeobecne prijatým vznikom tohto mena je ženská forma odvodená od staroseverského mena *Brandr* (teda aj Brant), čo znamená „pochodeň“ alebo „meč“. ktorý bol dovezený do Spojeného kráľovstva počas stredoveku. Pred 20. storočím sa Brenda používala hlavne v Írsku a Škótsku; jeho popularita v gaelčine bola ovplyvnená jeho podobnosťou s menom Brendan, z ktorých sa príležitostne používa ako ženská forma, hoci etymológia sa líši.

## Známe nositeľky
[náhľad|upright=0.7|[Brenda Blethynová]]
[náhľad|upright=0.7|[Brenda Songová]]
* Brenda Asnicarová, argentínska herečka a speváčka
* Brenda Blethynová, britská herečka
* Brenda Castillová, dominikánska volejbalová hráčka
* Brenda Chapmanová, americká režisérka
* Brenda Fassieová, juhoafrická speváčka
* Brenda Frickerová, írska herečka
* Brenda Gandiniová, argentínska herečka
* Brenda Helserová, americká plavkyňa
* Brenda Hillhouseová, americká herečka
* Brenda Joyceová, americká herečka
* Brenda Leeová, americká speváčka
* Brenda Lodigianiová, talianska herečka a imitátorka
* Brenda E. Mathersová, americká herečka
* Brenda Schultzová, holandská tenistka
* Brenda Songová, americká herečka a speváčka
* Brenda Spazianiová, talianska potápačka
* Brenda Strongová, americká herečka
* Brenda Vaccarová, americká herečka
* Brenda Villová, americká hráčka vodného póla

## Fiktívne postavy
* Brenda Chenowithová je postava z televízneho seriálu *[[Six Feet Under]]*.
* Brenda Lastová je postava z filmu *[[A Handful of Dust]]* z roku 1988, ktorý režíroval Charles Sturridge.
* Brenda Meeksová je postava z filmovej série *[[Scary Movie]]*.
* Brenda Walshová je postava z televízneho seriálu *[[Beverly Hills 90210]]*.
* „Brenda's Got a Baby“ je skladba od Tupaca Shakura, ktorá sa nachádza na jeho albume *[[2Pacalypse Now]]*.
* Brenda Cleggová je postava z mydlovej opery „Capitol“. Prvá mydlová opera sa v Taliansku vysielala na Rai 2 v rokoch 1983 až 1988.
* Brenda Leigh Johnsonová je postava z televízneho seriálu *[[The Closer]]*, ktorú hrá herečka Kyra Sedgwicková, vysielaného v rokoch 2005 až 2012.

## Referencie

## Zdroj

Kategória:Krstné mená
Kategória:Ženské mená
From Russia, with Love (kniha)

***From Russia, with Love*** (doslovne *Srdečné pozdravy z Ruska*) je piaty román anglického spisovateľa Iana Fleminga, v ktorom vystupuje jeho fiktívny agent britskej tajnej služby James Bond. Fleming napísal príbeh začiatkom roku 1956 vo svojom sídle Goldeneye na Jamajke; vtedy si myslel, že by to mohla byť jeho posledná Bondova kniha. Román prvýkrát publikoval v Spojenom kráľovstve Jonathan Cape 8. apríla 1957.

Príbeh sa sústreďuje na organizáciu SMERSH, sovietskej kontrarozviedky, s cieľom zavraždiť Bonda takým spôsobom, aby zdiskreditoval jeho aj jeho organizáciu MI6. Ako návnadu Rusi používajú krásnu šifrovaciu úradníčku Tatianu Romanovú a Lektor, sovietsky dekódovací stroj. Veľká časť deja sa odohráva v Istanbule a v Orient Expresse. Kniha bola inšpirovaná Flemingovou návštevou Turecka v mene *The Sunday Times*, aby informoval o konferencii Interpolu. *From Russia, with Love* sa zaoberá napätím medzi Východom a Západom počas studenej vojny, úpadkom britskej moci a vplyvu v období po druhej svetovej vojne.

Román získal v čase vydania vo všeobecnosti pozitívne recenzie. Predajnosť knihy podporila reklamná kampaň, ktorá sa odohrala pri návšteve britského premiéra Anthonyho Edena na panstve Goldeneye a uverejnenie článku v *Life*, ktorý uvádzal *From Russia, with Love* ako jednu z obľúbených kníh amerického prezidenta Johna F. Kennedyho. Príbeh bol serializovaný v novinách *Daily Express*, najprv v skrátenej, viacdielnej forme a potom ako komiks. V roku 1963 bol adaptovaný do druhého filmu zo série Bond, v hlavnej úlohe so Seanom Connerym.

## Postavy

## Referencie

## Externé odkazy
* ''From Russia, with Love'' vo Faded Page
* ''From Russia, with Love'' v Project Gutenberg Canada

## Zdroj

Kategória:Knihy o Jamesovi Bondovi
Kategória:Diela Iana Fleminga
Kategória:Knihy z 1957
Kategória:Britské romány
Kategória:Sfilmované romány
Kategória:Romány 20. storočia
Chabenecké sedlo

**Chabenecké sedlo** () je horské sedlo v hlavnom hrebeni Nízkych Tatier. Nachádza sa v západnej časti pohoria, nad obcou Jasenie, severozápadne od Brezna.

## Polohopis
Leží v západnej polovici pohoria, v centre geomorfologického podcelku Ďumbierske Tatry a v ich časti Ďumbier. Nachádza sa v hlavnom nízkotatranskom hrebeni, medzi Chabencom () a Chopkom () a oddeľuje Chabenec na západe a Kotliská () na východe. Prepája severne ležiacu Križskú dolinu a južne situovanú Lomnistú dolinu. Nimi odteká voda zo severných svahov hrebeňa potokom Palúdžanka do rieky Váh a z južne sa zvažujúcich častí Lomnistou a Jasenským potokom do Hrona. Lokalita je súčasťou Národného parku Nízke Tatry a sedlom vedie severná hranica národnej prírodnej rezervácie Skalka. Prechádza ním turistická Cesta hrdinov SNP.

Sedlo zasahuje na katastrálne územie obcí Jasenie a Dúbrava, na hranici okresov Brezno a Liptovský Mikuláš a Banskobystrického a Žilinského kraja.

## Prístup
* po  červenej turistickej značke hlavným hrebeňom (Cesta hrdinov SNP):
** od východu z Chopka () cez Kotliská ()
** od západu zo Sedla Ďurkovej cez Chabenec () 
* po  zelenej značke z Magurky cez Chabenec

## Referencie

## Pozri aj
* Ďumbierske Tatry
* Ďumbier (geomorfologická časť)
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Brenda (rozlišovacia stránka)

**Brenda** môže byť:

* ženské krstné meno, pozri Brenda
* sídlo v štáte Arizona v USA, pozri Brenda (Arizona)
* planétka, pozri 1609 Brenda
Melilla La Vieja

**Melilla la Vieja** (doslova „Stará Melilla“) je názov veľkej pevnosti, ktorá stojí severne od prístavu v Melille, jednej zo španielskych enkláv na severoafrickom pobreží. Pevnosť bola postavená v 16. a 17. storočí a v posledných rokoch bola zrekonštruovaná.

Pevnosť obsahuje mnohé z najvýznamnejších historických miest Melilly, medzi nimi archeologické múzeum, vojenské múzeum, kostol počatia a sériu jaskýň a tunelov, ako sú jaskyne Conventico, ktoré sa používajú už od fénických čias.

## Referencie
* Hardy, P., Vorhees, M. a Edsall, H. (2005). *Maroko.* Footscray, VIC: Lonely Planet.

Kategória:Melilla
Kategória:Hrady a zámky v Španielsku
Studio Harcourt

[náhľad|[Cosette Harcourt, zakladateľka štúdia.]]

**Studio Harcourt** alebo **Studio Harcourt Paris** je fotografické štúdio založené v roku 1934 v Paríži fotografkou Cosette Harcourt. Štúdio je známe najmä svojimi čiernobielymi portrétmi filmových hviezd a osobností.

## História
Štúdio pomenované po zakladateľke Cosette Harcourt, sa zrodilo zo spolupráce s bratmi Lacroixovými, šéfmi tlače s misionárskymi víziami. Fotografický ateliér Harcourt vzniklo v roku 1934 v Paríži. Estetika štúdia Harcourt čerpá svoje dedičstvo z očarujúcich koreňov zlatého veku francúzskej čiernobielej kinematografie.

Štýl Harcourt, ktorý je často napodobňovaný, no nikdy sa mu nevyrovná, má svoj jedinečný charakter. Medzi známe osobnosti, ktoré boli fotografované v danom štúdiu patria napríklad Marlene Dietrich, Édith Piaf, Jean Dujardin či Marion Cotillard. Štúdiom prešli veľké umelecké, kultúrne a politické osobnosti 20. storočia.

## Štýl
Štýl fotografovania v Harcourt bol inšpirovaný prácou francúzskeho kameramana Henriho Alekana. V čase druhej svetovej vojny Cosette Harcourt a jej manžel vytvorili časopis Stars, ktorý slúžil ako médium pre fotografie. Počas nacistickej okupácie Francúzska navštevovali štúdiá nemeckí dôstojníci a mnohí členovia vtedajšieho režimu, rovnako ako Američania po oslobodení. Po vojne Harcourt opäť nadobudol svoju dynamiku fotografovaním filmových hviezd a pokračoval v tradícii, vďaka ktorej bol popredným ateliérom v Paríži.

## Galéria osobností

Súbor:Aznavour-souriant-1941-Harcourt.png|Charles Aznavour
Súbor:Edith Piaf Harcourt 1950 1.jpg|Édith Piaf
Súbor:DeFunes-1953-Harcourt.jpg|Louis de Funès
Súbor:Marais Harcourt 1942.jpg|Jean Marais
Súbor:Bourvil-1951-Harcourt.jpg|Bourvil
Súbor:Marion Cotillard Studio Harcourt 1999 (with signature).jpg|Marion Cotillard
Súbor:BELLUCCI Monica-24x30-2008.jpg|Monica Bellucci
Súbor:CASTA Laetitia-24x30-2005.jpg|Laetitia Casta
Súbor:ANNAUD Jean Jacques-24x30-1998b.jpg|Jean-Jacques Annaud


## Referencie

## Iné projekty

## Externé odkazy
* Oficiálny web
* Sortir a paris

Kategória:Fotografické štúdiá
Kategória:Podniky v Paríži
Kategória:Organizácie založené v 1934
Kategória:16. obvod (Paríž)
Francisco Valles

**Francisco Valles de Covarrubias** (* 4. október 1524, Covarrubias – † 20. september 1592, Burgos) bol španielsky lekár a filozof, ktorý pôsobil v období renesancie.

## Životopis
Narodil sa v meste Covarrubias a bol pokrstený 4. októbra 1524. Jeho rodičia boli lekár Francisco Valles a Brianda de Lemus. Mal troch bratov. Študoval medicínu v Padove. Bol 42 rokov ženatý s Juanou de Vera, s ktorou mal šesť detí: Luciu, Francisca, Juanu, Catalinu, Gabriela a Diega.

Pôsobil ako osobný lekár Filipa II. Jeho publikácie sa zaoberali vzťahom medzi filozofiou a medicínou. Okrem toho bol Vallés aj veľkým humanistom a spisovateľom a ovládal aj latinčinu a gréčtinu. Väčšinu svojho života vyučoval medicínu v Alcalá de Henares. Posledné roky strávil v kláštore El Escorial.

Zomrel 20. septembra 1592 v meste Burgos.

## Publikácie
* *Controversiarium medicarum et philosophicarum* (1556)
* *Commentaria in quartum librum metheoron Aristotelis* (1558)
* *Claudii Gal. Pergameni De Locis Patientibus Libri Sex* (1559)
* *In Aphorismos, & libellum de alimento Hippocratis, comentaria* (1561)
* *Octo librorum Aristotelis de physica doctrina versio recens & commentaria* (1562)
* *Controuersiarum naturalium ad tyrones pars prima* (1563)
* *Comentarii de vrinis, pulsibus & febribus* (1565), (1569)
* *Commentaria in Prognosticorum Hippocratis* (1567)
* *Galeni ars medicinalis commentariis* (1567)
* *Comentaria in libros Galeni de differentia febrium* (1569)
* *Commentaria in libros Hippocratis de Ratione victus in morbis acutis* (1569), (1590)
* *In libros Hippocratis de morbis popularibus, commetaria* (1577), (1588)
* *De sacra philosophia* (1587)
* *Methodus medendi* (1588)
* *De vrinis, pulsibus, ac febribus compendiariae tractationes* (1588)
* *In aphorismos Hippocratis commentarij VII* (1589)
* *Tratado de las aguas destiladas, pesos, y medidas de que los boticarios deuen usa* (1592)
* *De iis, quae scripta sunt physice in libris sacris siue de sacra philosophia* (1595)
* *Sermon predicado en la solemnisima fiesta del Santissimo Sacramento, que se hizo en el Real Convento de San Pablo de Sevilla* (1620)

## Referencie

## Iné projekty

## Zdroj

Kategória:Španielski filozofi
Kategória:Španielski lekári
Kategória:Narodenia 4. októbra
Kategória:Narodenia v 1524
Kategória:Úmrtia 20. septembra
Kategória:Úmrtia v 1592
Dr. No (kniha)

***Dr. No*** je šiestym románom anglického spisovateľa Iana Fleminga, v ktorom vystupuje jeho tajný agent britskej tajnej služby MI6 James Bond. Fleming napísal román začiatkom roku 1957 vo svojom sídle Goldeneye na Jamajke. Prvýkrát ho publikoval v Spojenom kráľovstve Jonathan Cape 31. marca 1958.

Román sa sústreďuje na Bondovo vyšetrovanie zmiznutia dvoch kolegov z MI6 na Jamajke. Zisťuje, že vyšetrovali doktora No, čínskeho prevádzkovateľa guánovej bane na fiktívnom karibskom ostrove Crab Key. Bond cestuje na ostrov a stretáva Honey Ryder a neskôr doktora No.

Román začal ako scenár z roku 1956 pre producenta Henryho Morgenthaua III. pre navrhovanú televíznu show s názvom *Commander Jamaica*. Keď tieto plány stroskotali, Fleming upravil tieto myšlienky ako základ pre román s predbežným názvom *The Wound Man*. Rovnomenný darebák knihy bol ovplyvnený príbehmi Fu Manchu od Saxa Rohmera.

*Dr. No* bol prvým Flemingovým románom, ktorý čelil širokej negatívnej kritike v Británii; Paul Johnson z *New Statesman* odmietol knihu a povedal „Sex, snobizmus a sadizmus“. Po uvedení na americký trh bol prijatý priaznivejšie. *Dr. No* bol serializovaný v *Daily Express*, najprv vo forme skráteného príbehu a neskôr ako komiks. Príbeh bol adaptovaný v roku 1962 ako prvý film zo série Bond so Seanom Connerym v hlavnej úlohe.

## Postavy

## Referencie

## Externé odkazy
* ''Dr. No'' vo Faded Page
* *[https://gutenberg.ca/ebooks/flemingi-drno/flemingi-drno-00-h.html Dr. No]* v Project Gutenberg Canada

## Zdroj

Kategória:Knihy o Jamesovi Bondovi
Kategória:Diela Iana Fleminga
Kategória:Knihy z 1958
Kategória:Britské romány
Kategória:Sfilmované romány
Kategória:Romány 20. storočia
Fu Manchu

**Fu Manchu** môže byť:

* fiktívna postava od anglického spisovateľa Sax Rohmera, pozri Fu Manchu (postava)
* americká rocková skupina, pozri Fu Manchu (skupina)
* singel z roku 2010, pozri Fu Manchu (singel)
Večierok

**Večierok** môže byť:

* zdrobnenina slova večer
* menšia večerná zábava, pozri večierok (spoločenská akcia)
* film:
** britský film, pozri Večierok (film z roku 1968)
** francúzsky film, pozri Večierok (film z roku 1980)
** český film, pozri Večierok (film z roku 2021)
Johannes Carsten Hauch

**Johannes Carsten Hauch** (* 12. máj 1790, Frederikshald, Nórsko† 4. marec 1872, Rím, Taliansko) bol dánsky romantický básnik a prozaik.

## Životopis
Narodil sa vo Frederikshalde, nórskom meste. Básne začal písať už vo svojom študentskom veku. Jeho prvé diela však pozornosť nezískali. Bol priateľom básnika a dramatika Adama Oehlenschlägera.

V roku 1846 bol menovaný profesorom škandinávskych jazykov na univerzite v meste Kiel, ale keď vypukla prusko-dánska vojna () vrátil sa do Kodane, hlavného mesta Dánska. Roku 1851 sa stal profesorom estetiky na Kodanskej univerzite a v rokoch 18581860 bol riaditeľom dánskeho národného divadla.

Zomrel v Ríme, kde je tiež pochovaný.

## Referencie

## Iné projekty

## Externé odkazy
* Johannes Carsten Hauch v Encyclopædia Britannica

## Zdroj

Kategória:Dánski básnici
Kategória:Dánski dramatici
Kategória:Absolventi Københavns Universitet